- Hindi News
- National
- गोल बाजार, दयानंद मार्ग और स्टेशन राेड पर ट्रैफिक पुलिस ने जब्त किया सामान
गोल बाजार, दयानंद मार्ग और स्टेशन राेड पर ट्रैफिक पुलिस ने जब्त किया सामान
श्रीगंगानगर| ट्रैफिकपुलिस ने स्वामी दयानंद मार्ग, गोल बाजार और स्टेशन रोड पर सड़क पर रखे सामान को जब्त कर लिया। यह कार्रवाई गुरुवार शाम को एकाएक की गई। इस कारण दुकानदारों को सामान उठाने का मौका ही नहीं मिला। ट्रैफिक इंजार्च सुशील अरोड़ा ने बताया कि स्वामी दयानंद मार्ग पर अतिक्रमण हटाए जाने के बाद दुकानदारों को शटर के अंदर ही सामन रखने के लिए पाबंद किया था। अब दुकानदारों ने वापस सड़क पर सामान रखना शुरू कर दिया। इससे ट्रैफिक की समस्या होने लगी। इस पर पुलिस ने इस रोड पर सड़क पर रखे सामान को जब्त कर लिया। इसके अलावा स्टेशन रोड पर दुकानों के आगे रखे सामान के कारण सड़क पर आवागमन बाधित हो रहा था। यहां पर भी दुकानदारों को चेतावनी देते हुए सामान जब्त किया गया है। कमोबेश यही स्थिति गोल बाजार में देखी गई। इस कारण गोल बाजार में दुकानों के सामने रखा सामान जब्त किया गया है। उन्होंने बताया कि यह अभियान अब लगातार जारी रखा जाएगा।
श्रीगंगानगर. गोल बाजार में दुकानों के आगे रखा सामान जब्त करती ट्रैफिक पुलिस
tgl_Latn sot_Latn hin_Deva hin_Deva hin_Deva hin_Deva